ମାସେ ପରେ ମତଦାନ, ଜନତା କହିବେ କାହାର ହେବ ସିଂହାସନ? | Kanak News\nନିର୍ବାଚନକୁ ଆଉ ମାତ୍ର ୩୦ ଦିନ । ଏପ୍ରିଲ ୧୧ରୁ ଆରମ୍ଭ ହେବ ମହାଲଢେଇ, ସିଂହାସନ ଦଖଲ ପାଇଁ ମୈଦାନକୁ ଓହ୍ଲାଇବେ ରଥୀ ଓ ମହାରଥୀ\nକନକ ବ୍ୟୁରୋ : ୨୦୧୯ ନିର୍ବାଚନ ଯୁଦ୍ଧ ପାଇଁ ତାରିଖ ଘୋଷଣା ହେବା ସହ ଆରମ୍ଭ ହୋଇଛି କାଉଣ୍ଟଡାଉନ । ଏପ୍ରିଲ ୧୧ରୁ ମେ' ୧୯ । ପୂରା ଦେଶରେ ବିଭିନ୍ନ ରାଜନୈତିକ ଦଳ ମଧ୍ୟରେ ନିର୍ବାଚନ ମୈଦାନରେ ହେବ ଘମାଘୋଟ ଲଢେଇ । ରାଜ୍ୟରେ ମଧ୍ୟ ଏହାର ଝଲକ ଦେଖିବାକୁ ମିଳିବ । ନିର୍ବାଚନ ତାରିଖ ଘୋଷଣା ହେବା ସହ ଆଜକୁ ଠିକ୍ ମାସକ ପରେ କ୍ଷମତା ସିଂହାସନରେ ବସିବା ପାଇଁ ରାଜ୍ୟର ୩ ପ୍ରମୁଖ ଦଳ ମଧ୍ୟରେ ହେବ ମହାଲଢେଇ । କିଏ ଏହି ସିଂହାସନରେ ବସିବ ତାହାର ନିର୍ଣ୍ଣୟ ତ ଜନତା ଜନାର୍ଦ୍ଦନ କରିବେ । ତେବେ ମାସକ ମଧ୍ୟରେ କେଉଁ ଯୋଦ୍ଧାଙ୍କୁ ଯୁଦ୍ଧ ପାଇଁ ଦଳପତି ସିଗନାଲ ଦେବେ ତାହା ଉପରେ ନଜର ରହିବ । ଏହାସହ ହାତରେ ମାତ୍ର ଗୋଟିଏ ମାସ ସମୟ ବାକି ରହିଥିବା ବେଳେ କେଉଁ ରଣନୀତି ସହ ଦଳ ଗୁଡିକ ମୈଦାନକୁ ଓହ୍ଲାଇବେ ତାହା ଉପରେ ମଧ୍ୟ ନଜର ରହିବ ।\nମୁଖ୍ୟ ନିର୍ବାଚନ କମିଶନଙ୍କ ଘୋଷଣା ଅନୁଯାୟୀ, ଓଡିଶାରେ ୪ଟି ପର୍ଯ୍ୟାୟରେ ଉଭୟ ଲୋକସଭା ଓ ବିଧାନସଭା ନିର୍ବାର୍ଚନ ହେବ । ପ୍ରଥମ ପର୍ଯ୍ୟାୟ ନିର୍ବାଚନରେ ୪ଟି ଲୋକସଭା ଆସନ ଓ ୨୮ଟି ବିଧାନସଭା ଆସନ ପାଇଁ ଏପ୍ରିଲ ୧୧ରେ ହେବ ମହାଲଢେଇ । ଏହି ହିସାବରେ ଦେଖିଲେ ନିର୍ବାଚନକୁ ମାତ୍ର ଆଉ ୩୧ଟା ଦିନ ବାକି ରହିଛି । ତେଣୁ ଏତେ କମ ସମୟରେ ଯୁଦ୍ଧ ପାଇଁ କିଏ କେଉଁଭଳି ଷ୍ଟ୍ରାଟେଜି ପ୍ରସ୍ତୁତ କରୁଛି ତାହା ଉପରେ ଭୋଟରଙ୍କ ନଜର ରହିଛି ।\nରାଜ୍ୟରେ ୪ଟି ପର୍ଯ୍ୟାୟରେ ହେବ ନିର୍ବାଚନ :\nକେଉଁ ତାରିଖରେ ଆପଣଙ୍କୁ ମିଳିବ ଭୋଟ ଦେବାର ସୁଯୋଗ । ଜାଣନ୍ତୁ ଲୋକସଭା ଓ ବିଧାନସଭା ନିର୍ବାଚନ ପାଇଁ ଘୋଷଣା ହୋଇଥିବା ତାରିଖର ପୂରା ତାଲିକା\nଦ୍ୱିତୀୟ ପର୍ଯ୍ୟାୟରେ ମୁଖ୍ୟମନ୍ତ୍ରୀ ନବୀନ ଦେବେ ନିର୍ବାଚନ ପରୀକ୍ଷା! ପୁଣିଥରେ ହିଞ୍ଜିଳି ମୈଦାନରୁ ଦେବେ ରଣହୁଙ୍କାର ?
